Document ID: 32013R0957

REGOLAMENT TA’ IMPLIMENTAZZJONI TAL-KUMMISSJONI (UE) Nru 957/2013
tal-4 ta’ Ottubru 2013
għar-reġistrazzjoni ta' denominazzjoni fir-reġistru tad-denominazzjoni protetta tal-oriġini u tal-indikazzjonijiet ġeografiċi protetti [Bamberger Hörnla/Bamberger Hörnle/Bamberger Hörnchen (IĠP)]
IL-KUMMISSJONI EWROPEA,
Wara li kkunsidrat it-Trattat dwar il-Funzjonament tal-Unjoni Ewropea,
Wara li kkunsidrat ir-Regolament (UE) Nru 1151/2012 tal-Parlament Ewropew u tal-Kunsill tal-21 ta’ Novembru 2012 dwar skemi tal-kwalità għal prodotti agrikoli u oġġetti tal-ikel (1), u partikolarment il-paragrafu 2 tal-Artikolu 52 tiegħu,
Billi:
(1)
Ir-Regolament (UE) Nru 1151/2012 ħassar u ssostitwixxa r-Regolament tal-Kunsill (KE) Nru 510/2006 tal-20 ta’ Marzu 2006 dwar il-protezzjoni tal-indikazzjonijiet ġeografiċi u d-denominazzjonijiet tal-oriġini għall-prodotti agrikoli u l-oġġetti tal-ikel (2).
(2)
Skont l-Artikolu 6, il-paragrafu 2 tar-Regolament (KE) Nru 510/2006, l-applikazzjoni tal-Ġermanja biex tiddaħħal fir-reġistru d-denominazzjoni «Bamberger Hörnla»/«Bamberger Hörnle»/«Bamberger Hörnchen», ġiet ippubblikata f’Il-Ġurnal Uffiċjali tal-Unjoni Ewropea (3).
(3)
L-Assoċjazzjoni «Arche Noah», li tinsab f'Schiltern fl-Awstrija, opponiet ir-reġistrazzjoni ta' din id-denominazzjoni. B'konformità mal-Artikolu 7, il-paragrafu 3, tar-Regolament (KE) nru 510/2006, il-Kummissjoni madankollu, qieset li din l-oppożizzjoni hija inammissibbli, minħabba li ġiet ippreżentata direttament lill-Kummissjoni, bi ksur għalhekk il-Paragrafu 2 tal-Artikolu 7, it-tieni subparagrafu tal-istess regolament, li jirrikjedi preżentazzjoni permezz tal-awtoritajiet nazzjonali kompetenti.
(4)
Id-denominazzjoni «Bamberger Hörnla»/«Bamberger Hörnle»/«Bamberger Hörnchen» għalhekk trid tiġi rreġistrata,
ADOTTAT DAN IR-REGOLAMENT:
Artikolu 1
Id-denominazzjoni msemmija fl-Anness ta’ dan ir-Regolament hija b’dan irreġistrata.
Artikolu 2
Dan ir-Regolament għandu jidħol fis-seħħ fl-għoxrin jum wara l-pubblikazzjoni tiegħu f'Il-Ġurnal Uffiċjali tal-Unjoni Ewropea.
Dan ir-Regolament jorbot fl-intier tiegħu u japplika direttament fl-Istati Membri kollha.
Magħmul fi Brussell, l-4 ta’ Ottubru 2013.

Labels: 3
18
17